title: 2016 m. liepos 25 d. Komisijos įgyvendinimo reglamentas (ES) 2016/1212, kuriuo pagal Europos Parlamento ir Tarybos direktyvą 2009/65/EB nustatomi techniniai įgyvendinimo standartai, susiję su standartinėmis informacijos teikimo procedūromis ir formomis (Tekstas svarbus EEE)

text:
26.7.2016

                  LT

                  Europos Sąjungos oficialusis leidinys

                  L 199/6

            KOMISIJOS ĮGYVENDINIMO REGLAMENTAS (ES) 2016/1212
      2016 m. liepos 25 d.
      kuriuo pagal Europos Parlamento ir Tarybos direktyvą 2009/65/EB nustatomi techniniai įgyvendinimo standartai, susiję su standartinėmis informacijos teikimo procedūromis ir formomis
      (Tekstas svarbus EEE)
      EUROPOS KOMISIJA,
      atsižvelgdama į Sutartį dėl Europos Sąjungos veikimo,
      atsižvelgdama į 2009 m. liepos 13 d. Europos Parlamento ir Tarybos direktyvą 2009/65/EB dėl įstatymų ir kitų teisės aktų, susijusių su kolektyvinio investavimo į perleidžiamus vertybinius popierius subjektais (KIPVPS), derinimo (1), ypač į jos 99e straipsnio 3 dalį,
      kadangi:

                  (1)

                  tikslinga nustatyti bendras kompetentingų institucijų Europos vertybinių popierių ir rinkų institucijai (EVPRI) teikiamos Direktyvos 2009/65/EB 99e straipsnyje nurodyto informacijos apie jų taikytas sankcijas ir priemones teikimo procedūras ir formas;

                  (2)

                  kad EVPRI galėtų tinkamai identifikuoti ir užregistruoti informaciją apie sankcijas ir priemones, paskirtas pagal Direktyvos 2009/65/EB 99 straipsnį, tikslinga reikalauti, kad kompetentingos institucijos pateiktų išsamią ir suderintą informaciją apie sankcijas ir priemones, apie kurias buvo pranešta;

                  (3)

                  būtina vengti galimo įrašų dubliavimo ir kelių toje pačioje valstybėje narėje pranešimus teikiančių institucijų neigiamo kompetencijų konflikto. Siekiant tokio tikslo veiksmingiausia ir paprasčiausia priemonė yra kiekvienoje valstybėje narėje paskirti ir EVPRI nurodyti vieną bendrą informacinį punktą;

                  (4)

                  kad į metinę ataskaitą apie sankcijas ir priemones, kurią EVPRI turės paskelbti pagal Direktyvos 2009/65/EB 99e straipsnio 1 dalį, būtų įtraukta reikšminga informacija, kompetentingos institucijos informaciją turėtų pranešti naudodamos specialias formas, kuriose būtų aiškiai nurodyta, kurie Direktyvos 2009/65/EB straipsniai buvo pažeisti;

                  (5)

                  kai pagal Direktyvos 2009/65/EB 99e straipsnio 2 dalį visuomenei pranešama apie administracines sankcijas ir priemones, reikėtų aiškiai identifikuoti sankcijas ir priemones pateikiant pakankamai išsamios informacijos. Todėl tikslinga nustatyti formą, kurią šiuo tikslu naudotų kompetentingos institucijos;

                  (6)

                  šis reglamentas grindžiamas EVPRI Komisijai pateiktu techninių įgyvendinimo standartų projektu;

                  (7)

                  EVPRI nevykdė atvirų viešų konsultacijų dėl techninių įgyvendinimo standartų, kuriais grindžiamas šis reglamentas, projekto ir neanalizavo galimų sąnaudų ir naudos, susijusių su tuo, kad atitinkamoms kompetentingoms institucijoms būtų nustatytos standartinės formos ir procedūros, nes tai būtų neproporcinga atsižvelgiant į jų mastą ir poveikį ir į tai, kad techniniai įgyvendinimo standartai būtų skirti tik valstybių narių nacionalinėms kompetentingoms institucijoms, o ne rinkos dalyviams. EVPRI paprašė, kad pagal Europos Parlamento ir Tarybos reglamento (ES) Nr. 1095/2010 (2) 37 straipsnį įsteigta Vertybinių popierių ir rinkų suinteresuotųjų subjektų grupė pateiktų savo nuomonę,

            PRIĖMĖ ŠĮ REGLAMENTĄ:
      1 straipsnis
      Informaciniai punktai
      1.   Kiekvienos valstybės narės kompetentingos institucijos paskiria vieną bendrą informacinį punktą, į kurį siunčiama 2 ir 3 straipsniuose nurodyta informacija ir su kuriuo palaikomi ryšiai visais su tokios informacijos pateikimu susijusiais klausimais.
      2.   Kompetentingos institucijos Europos vertybinių popierių ir rinkų institucijai (EVPRI) praneša apie 1 dalyje nurodytą informacinį punktą.
      3.   EVPRI paskiria informacinį punktą, kuris gauna 2 straipsnyje nurodytą informaciją ir su kuriuo palaikomi ryšiai visais klausimais, susijusiais su 2 ir 3 straipsniuose nurodytos informacijos gavimu.
      4.   EVPRI savo svetainėje skelbia apie 3 dalyje nurodytą informacinį punktą.
      2 straipsnis
      Kas metus teikiama apibendrinta informacija
      Kompetentingos institucijos EVPRI pateikia Direktyvos 2009/65/EB 99e straipsnio 1 dalyje nurodytą informaciją užpildydamos šio reglamento I priede nustatytą formą.
      Ta informacija susijusi su visomis sankcijomis ir priemonėmis, taikytomis praėjusiais kalendoriniais metais.
      Forma užpildoma elektroniniu būdu ir EVPRI siunčiama e. paštu į 1 straipsnio 3 dalyje nurodytą informacinį punktą ne vėliau kaip kiekvienų metų kovo 31 d.
      3 straipsnis
      Pranešimų teikimo procedūros ir formos
      1.   Kompetentingos institucijos praneša EVPRI apie Direktyvos 2009/65/EB 99e straipsnio 2 dalyje nurodytas administracines sankcijas ir priemones, naudodamos esamas sąsajas, kurias suteikia informacinių technologijų sistema, ir EVPRI sukurtą susijusią duomenų bazę, skirtą pagal Direktyvos 2009/65/EB 99e straipsnį pateiktai informacijai apie tas administracines sankcijas ir priemones gauti, saugoti ir skelbti.
      2.   Administracinės sankcijos ir priemonės EVPRI pateikiamos pranešimo, kurio forma nustatyta II priede, faile.
      4 straipsnis
      Pranešimų anuliavimas ir jų atnaujinimas
      1.   Jei kompetentinga institucija nori anuliuoti esamą pranešimo failą, kurį ji anksčiau pateikė EVPRI pagal 3 straipsnį, ji atšaukia esamą pranešimą ir nusiunčia naują pranešimo failą.
      2.   Jei kompetentinga institucija nori atnaujinti esamą pranešimo failą, kurį ji anksčiau pateikė EVPRI pagal 3 straipsnį, ji iš naujo pateikia pranešimo failą su atnaujinta informacija.
      5 straipsnis
      Įsigaliojimas ir taikymas
      Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

         Šis reglamentas privalomas visas ir tiesiogiai taikomas visose valstybėse narėse.
         Priimta Briuselyje 2016 m. liepos 25 d.

               Komisijos vardu

               Pirmininkas

            Jean-Claude JUNCKER

         (1)  OL L 302, 2009 11 17, p. 32.

         (2)  2010 m. lapkričio 24 d. Europos Parlamento ir Tarybos reglamentas (ES) Nr. 1095/2010, kuriuo įsteigiama Europos priežiūros institucija (Europos vertybinių popierių ir rinkų institucija) ir iš dalies keičiamas Sprendimas Nr. 716/2009/EB bei panaikinamas Komisijos sprendimas 2009/77/EB (OL L 331, 2010 12 15, p. 84).

         I PRIEDAS

            Kas metus teikiamos apibendrintos informacijos apie visas skirtas sankcijas ir priemones forma

         Tekstas paveikslėlio

            Apibendrinta informacija apie visas sankcijas ir priemones, kurias skyrė
            [kompetentingos institucijos pavadinimas] [metai]
            SIUNTĖJAS:
            Valstybė narė:
            Kompetentinga institucija:
            Adresas:
            (Paskirto kontaktinio asmens kontaktiniai duomenys)
            Vardas ir pavardė:
            Telefonas:
            E. paštas:
            GAVĖJAS:
            EVPRI
            (Paskirto kontaktinio asmens kontaktiniai duomenys)
            Vardas ir pavardė:
            Telefonas:
            E. paštas:
            Gerb. [įrašyti atitinkamą vardą ir pavardę],
            pagal Direktyvos 2009/65/EB 99e straipsnio 1 dalį noriu Jums pateikti apibendrintą informaciją apie visas sankcijas ir priemones, kurias skyrė [kompetentingos institucijos pavadinimas].
            Sankcijos.
            Nacionalinės nuostatos, kuriomis į nacionalinę teisę perkeltas Direktyvos 2009/65/EB straipsnis ir kurios buvo pažeistos
            Per ataskaitinį laikotarpį skirtų sankcijų skaičius
            Per ataskaitinį laikotarpį skirtų sankcijų suma
            [straipsnio, dalies, punkto numeris]
            [sankcijų skaičius]
            [sankcijų suma (*)]
            Iš viso sankcijų
            [bendras sankcijų skaičius (†)]
            [bendra sankcijų suma (*) (†)]
            (*) Įrašyti vertę eurais arba nacionaline valiuta. Jei atitinkamos sankcijos susijusios ne tik su atitinkamo Direktyvos 2009/65/EB straipsnio pažeidimais, bet ir su kitų nuostatų pažeidimu, prie kiekvienos vertės nurodykite „BENDRA SUMA“.
            (†) Kadangi skirtos sankcijos gali būti susijusios su daugiau nei viena teisės aktų nuostata, skirtingų eilučių suma (sankcijų skaičius/suma) gali neatitikti bendro skirtų sankcijų skaičiaus/sumos.

         Tekstas paveikslėlio

            Priemonės.
            Nacionalinės nuostatos, kuriomis į nacionalinę teisę perkeltas Direktyvos 2009/65/EB straipsnis ir kurios buvo pažeistos
            Per ataskaitinį laikotarpį taikytų priemonių skaičius
            [straipsnio, dalies, punkto numeris]
            [priemonių skaičius]
            Iš viso priemonių
            [bendras priemonių skaičius (†)]
            (†) Kadangi taikytos priemonės gali būti susijusios su daugiau nei viena teisės aktų nuostata, skirtingų priemonių skaičiaus suma gali neatitikti bendro taikytų priemonių skaičiaus.
            Pagarbiai
            [parašas]

         II PRIEDAS

            Forma, kurioje visuomenei pranešama apie administracines sankcijas arba priemones

         Tekstas paveikslėlio

            Laukelis
            Aprašymas
            Tipas
            Teisinis pagrindas
            Sąjungos teisės akto, pagal kurį skirta administracinė sankcija arba priemonė, santrumpa.
            Privaloma
            Valstybė narė
            Valstybės narės, kurios kompetentinga institucija praneša apie administracinę sankciją arba priemonę, santrumpa.
            Privaloma
            Subjekto identifikatorius
            Identifikavimo kodas, naudojamas juridiniam subjektui, kuriam skirta administracinė sankcija arba priemonė, vienareikšmiškai identifikuoti.
            Privaloma
            Institucijos raktas
            Kompetentingos institucijos, pranešančios apie administracinę sankciją arba priemonę, identifikatorius.
            Privaloma
            Subjektui taikomas teisinis pagrindas
            Sąjungos teisės akto, kuris taikomas subjektui, kuriam skirta administracinė sankcija arba priemonė, santrumpa.
            Privaloma
            Visas subjekto pavadinimas
            Visas subjekto, kuriam skirta administracinė sankcija arba priemonė, pavadinimas.
            Neprivaloma
            Asmens vardas ir pavardė
            Asmenų, kuriems skirta administracinė sankcija arba priemonė, vardas ir pavardė.
            Privaloma (tik fiziniams asmenims)
            Sankciją skirianti nacionalinė kompetentinga institucija
            Kompetentingos institucijos, kuri skyrė administracinę sankciją arba priemonę, santrumpa.
            Privaloma
            Laisvos formos tekstas
            Administracinės sankcijos arba priemonės tekstas pagrindine kalba.
            Privaloma
            Laisvos formos tekstas
            Administracinės sankcijos arba priemonės tekstas kita kalba (*).
            Neprivaloma
            Data
            Data, kurią kompetentinga institucija skyrė administracinę sankciją arba priemonę.
            Privaloma
            Galiojimo pabaigos data
            Data, kurią nustoja galioti administracinė sankcija arba priemonė.
            Neprivaloma
            (*) Kita kalba gali būti tarptautinių finansų srityje įprasta kalba arba kita oficialioji valstybės narės kalba.


title: 2014 m. gegužės 6 d. Komisijos įgyvendinimo reglamentas (ES) Nr. 465/2014, kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti

text:
7.5.2014

               LT

               Europos Sąjungos oficialusis leidinys

               L 134/40

         KOMISIJOS ĮGYVENDINIMO REGLAMENTAS (ES) Nr. 465/2014
   2014 m. gegužės 6 d.
   kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendrą bendro žemės ūkio rinkų organizavimo reglamentą) (1),
   atsižvelgdama į 2011 m. birželio 7 d. Komisijos įgyvendinimo reglamentą (ES) Nr. 543/2011, kuriuo nustatomos išsamios Tarybos reglamento (EB) Nr. 1234/2007 taikymo vaisių bei daržovių ir perdirbtų vaisių bei daržovių sektoriuose taisyklės (2), ypač į jo 136 straipsnio 1 dalį,
   kadangi:

               (1)

               Įgyvendinimo reglamentu (ES) Nr. 543/2011, atsižvelgiant į daugiašalių derybų dėl prekybos Urugvajaus raunde rezultatus, nustatomi kriterijai, pagal kuriuos Komisija nustato standartines importo iš trečiųjų šalių vertes produktams ir laikotarpiams, nurodytiems jo XVI priedo A dalyje;

               (2)

               remiantis Įgyvendinimo reglamento (ES) Nr. 543/2011 136 straipsnio 1 dalimi, standartinė importo vertė apskaičiuojama kiekvieną darbo dieną atsižvelgiant į kintančius kasdienius duomenis. Todėl šis reglamentas turėtų įsigalioti jo paskelbimo Europos Sąjungos oficialiajame leidinyje dieną,

         PRIĖMĖ ŠĮ REGLAMENTĄ:
   1 straipsnis
   Įgyvendinimo reglamento (ES) Nr. 543/2011 136 straipsnyje minimos standartinės importo vertės yra nustatytos šio reglamento priede.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2014 m. gegužės 6 d.

            Komisijos vardu

            Pirmininko pavedimu

         Jerzy PLEWA

            Žemės ūkio ir kaimo plėtros generalinis direktorius

      (1)  OL L 299, 2007 11 16, p. 1.

      (2)  OL L 157, 2011 6 15, p. 1.

      PRIEDAS
      Standartinės importo vertės, skirtos kai kurių vaisių ir daržovių įvežimo kainai nustatyti

                  (EUR/100 kg)

                  KN kodas

                  Trečiosios šalies kodas (1)

                  Standartinė importo vertė

                  0702 00 00

                  MA

                  37,5

                  MK

                  101,4

                  TN

                  109,1

                  TR

                  97,3

                  ZZ

                  86,3

                  0707 00 05

                  MA

                  35,6

                  MK

                  51,1

                  TR

                  125,0

                  ZZ

                  70,6

                  0709 93 10

                  MA

                  70,8

                  TR

                  113,5

                  ZA

                  31,4

                  ZZ

                  71,9

                  0805 10 20

                  EG

                  47,3

                  IL

                  73,9

                  MA

                  45,0

                  TN

                  68,6

                  TR

                  63,3

                  ZZ

                  59,6

                  0805 50 10

                  MA

                  35,6

                  TR

                  96,3

                  ZZ

                  66,0

                  0808 10 80

                  AR

                  109,1

                  BR

                  87,6

                  CL

                  115,7

                  CN

                  98,6

                  MK

                  30,8

                  NZ

                  135,5

                  US

                  158,7

                  ZA

                  111,3

                  ZZ

                  105,9

         (1)  Šalių nomenklatūra nustatyta Komisijos reglamentu (EB) Nr. 1833/2006 (OL L 354, 2006 12 14, p. 19). Kodas „ZZ“ atitinka „kitas šalis“.


title: 2014 m. liepos 11 d. Komisijos įgyvendinimo reglamentas (ES) Nr. 765/2014 dėl tam tikrų prekių klasifikavimo Kombinuotojoje nomenklatūroje

text:
16.7.2014

               LT

               Europos Sąjungos oficialusis leidinys

               L 209/7

         KOMISIJOS ĮGYVENDINIMO REGLAMENTAS (ES) Nr. 765/2014
   2014 m. liepos 11 d.
   dėl tam tikrų prekių klasifikavimo Kombinuotojoje nomenklatūroje
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (1), ypač į jo 9 straipsnio 1 dalies a punktą,
   kadangi:

               (1)

               siekiant užtikrinti, kad Reglamento (EEB) Nr. 2658/87 priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu;

               (2)

               Reglamente (EEB) Nr. 2658/87 nustatytos bendrosios Kombinuotosios nomenklatūros aiškinimo taisyklės. Šios taisyklės taip pat taikomos bet kuriai kitai specialiomis Sąjungos teisės aktų nuostatomis įteisintai nomenklatūrai, kuri visiškai ar iš dalies parengta pagal Kombinuotąją nomenklatūrą arba kurioje ji papildomai detalizuojama atsižvelgiant į tarifų ir kitų su prekyba susijusių priemonių taikymo poreikius;

               (3)

               laikantis minėtų bendrųjų taisyklių, šio reglamento priede pateiktos lentelės 1 skiltyje aprašytos prekės, remiantis 3 skiltyje išdėstytais motyvais, turėtų būti klasifikuojamos priskiriant 2 skiltyje nurodytą KN kodą;

               (4)

               reikėtų nustatyti, kad šio reglamento nuostatų neatitinkančia privalomąja tarifine informacija, suteikta apie šiame reglamente nurodytas prekes, jos turėtojas galėtų dar tam tikrą laikotarpį remtis, kaip nustatyta Tarybos reglamento (EEB) Nr. 2913/92 (2) 12 straipsnio 6 dalyje. Tas laikotarpis turėtų būti trys mėnesiai;

               (5)

               šiame reglamente nustatytos priemonės atitinka Muitinės kodekso komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Šio reglamento priede pateiktos lentelės 1 skiltyje aprašytos prekės Kombinuotojoje nomenklatūroje klasifikuojamos priskiriant lentelės 2 skiltyje nurodytą KN kodą.
   2 straipsnis
   Remiantis Reglamento (EEB) Nr. 2913/92 12 straipsnio 6 dalimi, privalomąja tarifine informacija, neatitinkančia šio reglamento nuostatų, dar galima remtis tris mėnesius po šio reglamento įsigaliojimo.
   3 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2014 m. liepos 11 d.

            Komisijos vardu

            Pirmininko pavedimu

         Algirdas ŠEMETA

            Komisijos narys

      (1)  OL L 256, 1987 9 7, p. 1.

      (2)  1992 m. spalio 12 d. Tarybos reglamentas (EEB) Nr. 2913/92, nustatantis Bendrijos muitinės kodeksą (OL L 302, 1992 10 19, p. 1).

      PRIEDAS

                  Prekių aprašymas

                  Klasifikavimas
                  (KN kodas)

                  Motyvai

                  (1)

                  (2)

                  (3)

                  Užšaldytų vaisių mišinys, kurio sudėtis (masės %):

                              braškių

                              55

                              bananų

                              20

                              ananasų

                              15

                              mėlynių

                              10

                        Produktas supakuotas į maišelius, kuriuose sudėti užšaldytų vaisių gabaliukai, paruošti trinti maišytuve.

                  0811 10 90

                  Klasifikuojama vadovaujantis Kombinuotosios nomenklatūros 1, 3 (b punktu) ir 6 bendrosiomis aiškinimo taisyklėmis bei KN kodus 0811, 0811 10 ir 0811 10 90 atitinkančiais prekių aprašymais.
                  Produktas yra įvairių užšaldytų vaisių mišinys. Atsižvelgiant į tai, kad didžiausią produkto dalį sudaro braškės, jos ir nulemia produkto esminį požymį.
                  Todėl produktas klasifikuotinas kaip braškės, priskiriant KN kodą 0811 10 90.


title: 2015 m. lapkričio 11 d. Komisijos įgyvendinimo reglamentas (ES) 2015/2017, kuriuo nustatomi techniniai įgyvendinimo standartai, susiję su pakoreguotais koeficientais, taikomais apskaičiuojant su euru susietų valiutų kurso rizikos kapitalo reikalavimą pagal Europos Parlamento ir Tarybos direktyvą 2009/138/EB (Tekstas svarbus EEE)

text:
12.11.2015

               LT

               Europos Sąjungos oficialusis leidinys

               L 295/21

         KOMISIJOS ĮGYVENDINIMO REGLAMENTAS (ES) 2015/2017
   2015 m. lapkričio 11 d.
   kuriuo nustatomi techniniai įgyvendinimo standartai, susiję su pakoreguotais koeficientais, taikomais apskaičiuojant su euru susietų valiutų kurso rizikos kapitalo reikalavimą pagal Europos Parlamento ir Tarybos direktyvą 2009/138/EB
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. lapkričio 25 d. Europos Parlamento ir Tarybos direktyvą 2009/138/EB dėl draudimo ir perdraudimo veiklos pradėjimo ir jos vykdymo (Mokumas II) (1), ypač į jos 109a straipsnio 2 dalies c punktą,
   kadangi:

               (1)

               šiame reglamente nustatyti koregavimai daromi atsižvelgiant į išsamius Komisijos deleguotojo reglamento (ES) 2015/35 (2) 188 straipsnio 5 dalyje nustatytus kriterijus;

               (2)

               siekiant užtikrinti nuoseklų požiūrį į su euru susietas valiutas apskaičiuojant valiutos kurso rizikos kapitalo reikalavimą, turėtų būti numatyti pakoreguoti valiutos rizikos koeficientai, susiję su euro ir su euru susietų valiutų kursais, taip pat su dviejų su euru susietų valiutų kursais;

               (3)

               šis reglamentas grindžiamas Europos draudimo ir profesinių pensijų institucijos Komisijai pateiktais techninių įgyvendinimo standartų projektais;

               (4)

               Europos draudimo ir profesinių pensijų institucija dėl techninių įgyvendinimo standartų projektų, kuriais pagrįstas šis reglamentas, surengė atviras viešas konsultacijas, išnagrinėjo galimas susijusias sąnaudas ir naudą ir paprašė Draudimo ir perdraudimo suinteresuotųjų subjektų grupės, įsteigtos pagal Europos Parlamento ir Tarybos reglamento (ES) Nr. 1094/2010 (3) 37 straipsnį, pateikti savo nuomonę;

         PRIĖMĖ ŠĮ REGLAMENTĄ:
   1 straipsnis
   Pakoreguoti valiutos rizikos koeficientai, kai vietos ar užsienio valiuta yra susieta su euru
   Kai vietos arba užsienio valiuta yra euro, Deleguotojo reglamento (ES) 2015/35 188 straipsnio 3 ir 4 dalių tikslais 25 % koeficientą pakeičia:

               a)

               0,39 %, kai kita valiuta yra Danijos krona (DKK);

               b)

               1,81 %, kai kita valiuta yra levas (BGN);

               c)

               2,18 %, kai kita valiuta yra Vakarų Afrikos CFA frankas (BCEAO) (XOF);

               d)

               1,96 %, kai kita valiuta yra Centrinės Afrikos CFA frankas (BCEAO) (XOF);

               e)

               2,00 %, kai kita valiuta yra Komorų frankas (KMF).

         2 straipsnis
   Pakoreguoti valiutos rizikos koeficientai, kai vietos ir užsienio valiuta yra susietos su euru
   Deleguotojo reglamento (ES) 2015/35 188 straipsnio 3 ir 4 dalių tikslais 25 % koeficientą pakeičia:

               a)

               2,24 %, kai valiutos yra DKK ir BGN;

               b)

               2,62 %, kai valiutos yra DKK ir XOF;

               c)

               2,40 %, kai valiutos yra DKK ir XAF;

               d)

               2,44 %, kai valiutos yra DKK ir KMF;

               e)

               4,06 %, kai valiutos yra BGN ir XOF;

               f)

               3,85 %, kai valiutos yra BGN ir XAF;

               g)

               3,89 %, kai valiutos yra BGN ir KMF;

               h)

               4,23 %, kai valiutos yra XOF ir XAF;

               i)

               4,27 %, kai valiutos yra XOF ir KMF;

               j)

               4,04 %, kai valiutos yra XAF ir KMF.

         3 straipsnis
   Įsigaliojimas
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2015 m. lapkričio 11 d.

            Komisijos vardu

            Pirmininkas

         Jean-Claude JUNCKER

      (1)  OL L 335, 2009 12 17, p. 1.

      (2)  2014 m. spalio 10 d. Komisijos deleguotasis reglamentas (ES) 2015/35, kuriuo papildoma Europos Parlamento ir Tarybos direktyva 2009/138/EB dėl draudimo ir perdraudimo veiklos pradėjimo ir jos vykdymo (Mokumas II) (OL L 12, 2015 1 17, p. 1).

      (3)  2010 m. lapkričio 24 d. Europos Parlamento ir Tarybos reglamentas (ES) Nr. 1094/2010, kuriuo įsteigiama Europos priežiūros institucija (Europos draudimo ir profesinių pensijų institucija), iš dalies keičiamas Sprendimas Nr. 716/2009/EB ir panaikinamas Komisijos sprendimas 2009/79/EB (OL L 331, 2010 12 15, p. 48).


title: 2014 m. spalio 22 d. Komisijos įgyvendinimo reglamentas (ES) Nr. 1130/2014, kuriuo leidžiama naudoti 2015 m. tarifinę kvotą, taikomą tam tikroms į Europos Sąjungą importuojamoms iš perdirbtų žemės ūkio produktų, nurodytų Europos Parlamento ir Tarybos reglamente (ES) Nr. 510/2014, pagamintoms Norvegijos kilmės prekėms

text:
24.10.2014

               LT

               Europos Sąjungos oficialusis leidinys

               L 305/104

         KOMISIJOS ĮGYVENDINIMO REGLAMENTAS (ES) Nr. 1130/2014
   2014 m. spalio 22 d.
   kuriuo leidžiama naudoti 2015 m. tarifinę kvotą, taikomą tam tikroms į Europos Sąjungą importuojamoms iš perdirbtų žemės ūkio produktų, nurodytų Europos Parlamento ir Tarybos reglamente (ES) Nr. 510/2014, pagamintoms Norvegijos kilmės prekėms
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2014 m. balandžio 16 d. Europos Parlamento ir Tarybos reglamentą (ES) Nr. 510/2014, kuriuo nustatoma prekybos tvarka, taikoma tam tikroms prekėms, gaunamoms perdirbant žemės ūkio produktus, ir panaikinami Tarybos reglamentai (EB) Nr. 1216/2009 ir (EB) Nr. 614/2009 (1), ypač į jo 16 straipsnio 1 dalies a punktą,
   atsižvelgdama į 2004 m. spalio 25 d. Tarybos sprendimą 2004/859/EB dėl Europos bendrijos ir Norvegijos Karalystės susitarimo pasikeičiant laiškais dėl Europos ekonominės bendrijos ir Norvegijos Karalystės dvišalio laisvosios prekybos susitarimo 2 protokolo sudarymo (2), ypač į jo 3 straipsnį,
   kadangi:

               (1)

               1973 m. gegužės 14 d. Europos ekonominės bendrijos ir Norvegijos Karalystės dvišalio laisvosios prekybos susitarimo (3) (toliau – Europos ekonominės bendrijos ir Norvegijos Karalystės dvišalis laisvosios prekybos susitarimas) 2 protokole ir EEE susitarimo (4) 3 protokole nustatyta prekybos tvarka, kurią susitariančiosios šalys taiko tam tikriems žemės ūkio ir perdirbtiems žemės ūkio produktams;

               (2)

               EEE susitarimo 3 protokole nustatytas nulinis muitas, taikomas vandenims, į kuriuos pridėta cukraus ar kitų saldiklių arba aromatinių medžiagų ir kurių KN kodas yra 2202 10 00, ir kitiems nealkoholiniams gėrimams, kurių sudėtyje nėra produktų, klasifikuojamų 0401–0404 pozicijose, arba riebalų, gautų iš produktų, klasifikuojamų 0401–0404 pozicijose, ir kurių KN kodas yra 2202 90 10;

               (3)

               Norvegijai nulinio muito taikymas minėtiems vandenims ir tiems kitiems atitinkamiems gėrimams buvo neribotam laikui sustabdytas Europos bendrijos ir Norvegijos Karalystės susitarimu pasikeičiant laiškais dėl Europos ekonominės bendrijos ir Norvegijos Karalystės dvišalio laisvosios prekybos susitarimo (5) (toliau – susitarimas pasikeičiant laiškais) 2 protokolo, patvirtintu Sprendimu 2004/859/EB. Pagal šį susitarimą pasikeičiant laiškais prekes, kurių KN kodai yra 2202 10 00 ir ex 2202 90 10 ir kurių kilmės šalis yra Norvegija, importuoti be muito leidžiama tik neviršijant neapmuitinamos kvotos. Už skirtą kvotą viršijantį importą mokamas muitas;

               (4)

               Komisijos įgyvendinimo reglamentu (ES) Nr. 1322/2013 (6) buvo numatyta laikinai sustabdyti bemuičio režimo taikymą minėtų vandenų ir gėrimų importui į Sąjungą nuo 2014 m. sausio 1 d. iki gruodžio 31 d., taip leidžiant neribotai be muito įvežti šias prekes į Sąjungą;

               (5)

               2015 m. tarifinę kvotą tiems vandenims ir gėrimams turi būti leista naudoti pagal susitarimą pasikeičiant laiškais. Paskutinę metinę kvotą 2013 m. šiems produktams leista naudoti Komisijos įgyvendinimo reglamentu (ES) Nr. 1085/2012 (7). Kadangi 2014 m. metinės kvotos nebuvo leista naudoti, tikslinga nustatyti, kad 2015 m. kvota būtų tokio paties lygio kaip 2013 m.;

               (6)

               Komisijos reglamente (EEB) Nr. 2454/93 (8) nustatytos tarifinių kvotų administravimo taisyklės. Šiuo reglamentu leidžiamos naudoti tarifinės kvotos turėtų būti administruojamos laikantis minėtų taisyklių;

               (7)

               šiame reglamente numatytos priemonės atitinka Horizontaliųjų klausimų dėl prekybos perdirbtais žemės ūkio produktais, neišvardytais I priede, komiteto nuomonę,

         PRIĖMĖ ŠĮ REGLAMENTĄ:
   1 straipsnis
   1.   2015 m. sausio 1 d. – gruodžio 31 d. priede nustatytą neapmuitinamą tarifinę kvotą, taikomą jame išvardytoms Norvegijos kilmės prekėms, bus leidžiama naudoti minėtame priede nurodytomis sąlygomis.
   2.   Šio reglamento priede išvardytoms prekėms taikomos 1973 m. gegužės 14 d. Europos ekonominės bendrijos ir Norvegijos Karalystės susitarimo 3 protokole nustatytos kilmės taisyklės.
   3.   Importuojant kvotą viršijančius kiekius taikomas preferencinis 0,047 EUR/l muitas.
   2 straipsnis
   1 straipsnio 1 dalyje nurodytą Sąjungos tarifinę kvotą administruoja Komisija, vadovaudamasi Reglamento (EEB) Nr. 2454/93 308a, 308b ir 308c straipsniais.
   3 straipsnis
   Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
   Jis taikomas nuo 2015 m. sausio 1 d.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2014 m. spalio 22 d.

            Komisijos vardu

            Pirmininkas

         José Manuel BARROSO

      (1)  OL L 150, 2014 5 20, p. 1.

      (2)  OL L 370, 2004 12 17, p. 70.

      (3)  OL L 171, 1973 6 27, p. 2.

      (4)  OL L 1, 1994 1 3, p. 3.

      (5)  OL L 370, 2004 12 17, p. 72.

      (6)  2013 m. gruodžio 11 d. Komisijos įgyvendinimo reglamentas (ES) Nr. 1322/2013, kuriuo leidžiama 2014 m. neribotai be muito įvežti į Sąjungą tam tikras iš perdirbtų žemės ūkio produktų, nurodytų Tarybos reglamente (EB) Nr. 1216/2009, pagamintas Norvegijos kilmės prekes (OL L 333, 2013 12 12, p. 68).

      (7)  2012 m. lapkričio 20 d. Komisijos įgyvendinimo reglamentas (ES) Nr. 1085/2012, kuriuo leidžiama naudoti 2013 m. tarifinę kvotą, taikomą tam tikroms į Europos Sąjungą importuojamoms iš perdirbtų žemės ūkio produktų, nurodytų Tarybos reglamente (EB) Nr. 1216/2009, pagamintoms Norvegijos kilmės prekėms (OL L 322, 2012 11 21, p. 2).

      (8)  1993 m. liepos 2 d. Komisijos reglamentas (EEB) Nr. 2454/93, išdėstantis Tarybos reglamento (EEB) Nr. 2913/92, nustatančio Bendrijos muitinės kodeksą, įgyvendinimo nuostatas (OL L 253, 1993 10 11, p. 1).

      PRIEDAS
      2015 m. neapmuitinama tarifinė kvota, taikoma tam tikroms į Sąjungą importuojamoms Norvegijos kilmės prekėms

                  Eilės nr.

                  KN kodas

                  Prekių aprašymas

                  Kvotos dydis

                  09.0709

                  2202 10 00

                              —

                              Vandenys, įskaitant mineralinius ir gazuotuosius vandenis, į kuriuos pridėta cukraus ar kitų saldiklių bei aromatinių medžiagų

                  17,303 mln. litrų

                  ex 2202 90 10

                              —

                              Kiti nealkoholiniai gėrimai, į kuriuos pridėta cukraus (sacharozės arba invertuotojo cukraus)


title: 2013 m. gruodžio 17 d. Komisijos įgyvendinimo reglamentas (ES) Nr. 1354/2013, kuriuo ICES 27 ir 28.2 pakvadračiuose panaikinami tam tikri 2014 m. žvejybos pastangų apribojimai pagal Tarybos reglamentą (EB) Nr. 1098/2007, nustatantį Baltijos jūros menkių išteklių ir jų žvejybos būdų daugiametį planą

text:
18.12.2013

               LT

               Europos Sąjungos oficialusis leidinys

               L 341/34

         KOMISIJOS ĮGYVENDINIMO REGLAMENTAS (ES) Nr. 1354/2013
   2013 m. gruodžio 17 d.
   kuriuo ICES 27 ir 28.2 pakvadračiuose panaikinami tam tikri 2014 m. žvejybos pastangų apribojimai pagal Tarybos reglamentą (EB) Nr. 1098/2007, nustatantį Baltijos jūros menkių išteklių ir jų žvejybos būdų daugiametį planą
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2007 m. rugsėjo 18 d. Tarybos reglamentą (EB) Nr. 1098/2007, nustatantį Baltijos jūros menkių išteklių ir jų žvejybos būdų daugiametį planą bei iš dalies keičiantį Reglamentą (EEB) Nr. 2847/93 ir panaikinantį Reglamentą (EB) Nr. 779/97 (1), ypač į jo 29 straipsnio 2 dalį,
   kadangi:

               (1)

               Reglamente (EB) Nr. 1098/2007 išdėstytos Baltijos jūros atlantinių menkių išteklių žvejybos pastangų apribojimų nustatymo nuostatos;

               (2)

               remiantis Reglamentu (EB) Nr. 1098/2007, Tarybos reglamento (ES) Nr. 1180/2013 (2) II priede nustatyti žvejybos pastangų apribojimai Baltijos jūroje 2014 m.;

               (3)

               pagal Reglamento (EB) Nr. 1098/2007 29 straipsnio 2 dalį Komisija gali panaikinti tam tikrus žvejybos pastangų apribojimus ICES 27 ir 28.2 pakvadračiuose, jei per paskutinį ataskaitinį laikotarpį sužvejotų atlantinių menkių kiekis buvo mažesnis nei nustatytas ribinis kiekis;

               (4)

               atsižvelgiant į valstybių narių pateiktas ataskaitas ir remiantis Žuvininkystės mokslo, technikos ir ekonomikos komiteto rekomendacijomis, ICES 27 ir 28.2 pakvadračiuose 2014 m. tų žvejybos pastangų apribojimų reikėtų netaikyti;

               (5)

               Reglamentas (ES) Nr. 1180/2013 taikomas nuo 2014 m. sausio 1 d. Kad būtų užtikrintas suderinamumas su tuo reglamentu, šį reglamentą taip pat reikėtų taikyti nuo 2014 m. sausio 1 d.;

               (6)

               šiame reglamente nustatytos priemonės atitinka Žuvininkystės ir akvakultūros komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 1098/2007 8 straipsnio 1 dalies b punkto, 3, 4 ir 5 dalių nuostatos ICES 27 ir 28.2 pakvadračiams 2014 m. netaikomos.
   2 straipsnis
   Šis reglamentas įsigalioja septintą dieną po jo paskelbimo Europos Sąjungos oficialiajame leidinyje.
   Jis taikomas nuo 2014 m. sausio 1 d.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2013 m. gruodžio 17 d.

            Komisijos vardu

            Pirmininkas

         José Manuel BARROSO

      (1)  OL L 248, 2007 9 22, p. 1.

      (2)  2013 m. lapkričio 19 d. Tarybos reglamentas (ES) Nr. 1180/2013, kuriuo nustatomos 2014 m. tam tikrų žuvų išteklių ir žuvų išteklių grupių žvejybos Baltijos jūroje galimybės (OL L 313, 2013 11 22, p. 4.).


title: 2012 m. spalio 19 d. Komisijos įgyvendinimo reglamentas (ES) Nr. 969/2012, kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti

text:
20.10.2012

               LT

               Europos Sąjungos oficialusis leidinys

               L 290/9

         KOMISIJOS ĮGYVENDINIMO REGLAMENTAS (ES) Nr. 969/2012
   2012 m. spalio 19 d.
   kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendrą bendro žemės ūkio rinkų organizavimo reglamentą) (1),
   atsižvelgdama į 2011 m. birželio 7 d. Komisijos įgyvendinimo reglamentą (ES) Nr. 543/2011, kuriuo nustatomos išsamios Tarybos reglamento (EB) Nr. 1234/2007 taikymo vaisių bei daržovių ir perdirbtų vaisių bei daržovių sektoriuose taisyklės (2), ypač į jo 136 straipsnio 1 dalį,
   kadangi:

               (1)

               Įgyvendinimo reglamentu (ES) Nr. 543/2011, atsižvelgiant į daugiašalių derybų dėl prekybos Urugvajaus raunde rezultatus, nustatomi kriterijai, pagal kuriuos Komisija nustato standartines importo iš trečiųjų šalių vertes produktams ir laikotarpiams, nurodytiems jo XVI priedo A dalyje;

               (2)

               remiantis Įgyvendinimo reglamento (ES) Nr. 543/2011 136 straipsnio 1 dalimi, standartinė importo vertė apskaičiuojama kiekvieną darbo dieną atsižvelgiant į kintančius kasdienius duomenis. Todėl šis reglamentas turėtų įsigalioti jo paskelbimo Europos Sąjungos oficialiajame leidinyje dieną,

         PRIĖMĖ ŠĮ REGLAMENTĄ:
   1 straipsnis
   Įgyvendinimo reglamento (ES) Nr. 543/2011 136 straipsnyje minimos standartinės importo vertės yra nustatytos šio reglamento priede.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2012 m. spalio 19 d.

            Komisijos vardu Pirmininko pavedimu

         José Manuel SILVA RODRÍGUEZ

            Žemės ūkio ir kaimo plėtros generalinis direktorius

      (1)  OL L 299, 2007 11 16, p. 1.

      (2)  OL L 157, 2011 6 15, p. 1.

      PRIEDAS
      Standartinės importo vertės, skirtos kai kurių vaisių ir daržovių įvežimo kainai nustatyti

                  (EUR/100 kg)

                  KN kodas

                  Trečiosios šalies kodas (1)

                  Standartinė importo vertė

                  0702 00 00

                  MA

                  67,8

                  MK

                  39,0

                  ZZ

                  53,4

                  0707 00 05

                  MK

                  30,8

                  TR

                  133,0

                  ZZ

                  81,9

                  0709 93 10

                  TR

                  116,6

                  ZZ

                  116,6

                  0805 50 10

                  AR

                  87,1

                  CL

                  97,2

                  TR

                  89,8

                  ZA

                  92,9

                  ZZ

                  91,8

                  0806 10 10

                  BR

                  277,7

                  MK

                  80,9

                  TR

                  149,0

                  ZZ

                  169,2

                  0808 10 80

                  AR

                  216,2

                  MK

                  29,8

                  NZ

                  139,3

                  US

                  143,5

                  ZA

                  93,1

                  ZZ

                  124,4

                  0808 30 90

                  CN

                  92,8

                  TR

                  113,5

                  ZZ

                  103,2

         (1)  Šalių nomenklatūra nustatyta Komisijos reglamentu (EB) Nr. 1833/2006 (OL L 354, 2006 12 14, p. 19). Kodas „ZZ“ atitinka „kitas šalis“.


title: 2011 m. lapkričio 22 d. Komisijos įgyvendinimo reglamentas (ES) Nr. 1206/2011, kuriuo nustatomi bendro Europos dangaus su apžvalga susiję orlaivių atpažinimo reikalavimai Tekstas svarbus EEE

text:
23.11.2011

               LT

               Europos Sąjungos oficialusis leidinys

               L 305/23

         KOMISIJOS ĮGYVENDINIMO REGLAMENTAS (ES) Nr. 1206/2011
   2011 m. lapkričio 22 d.
   kuriuo nustatomi bendro Europos dangaus su apžvalga susiję orlaivių atpažinimo reikalavimai
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2004 m. kovo 10 d. Europos Parlamento ir Tarybos reglamentą (EB) Nr. 552/2004 dėl Europos oro eismo valdymo tinklo sąveikos (sąveikos reglamentą) (1), ypač į jo 3 straipsnio 5 dalį,
   kadangi:

               (1)

               pagal 2004 m. kovo 10 d. Europos Parlamento ir Tarybos reglamento (EB) Nr. 549/2004, nustatančio bendro Europos dangaus sukūrimo pagrindą (pagrindų reglamentas) (2), 8 straipsnio 1 dalį Komisija įgaliojo Eurokontrolę parengti su apžvalga susijusius veikimo charakteristikų ir sąveikos Europos oro eismo valdymo tinkle reikalavimus. Šiame reglamente remiamasi 2010 m. liepos 9 d. ataskaita, parengta vykdant minėtus įgaliojimus;

               (2)

               prieš pradedant konkrečiam orlaiviui teikti oro eismo paslaugas naudojant apžvalgos sistemą, jis turėtų būti atpažintas pagal Tarptautinės civilinės aviacijos organizacijos (ICAO) procedūras;

               (3)

               kad būtų galima sklandžiai vykdyti veiklą, būtina nuolat ir vienareikšmiškai atpažinti bendrojo oro eismo orlaivius, vykdančius skrydžius pagal skrydžių pagal prietaisus taisykles bendro Europos dangaus oro erdvėje;

               (4)

               pagal dabar Europoje taikomą orlaivių atpažinimo metodą naudojami pagal ICAO procedūras paskirti atskirieji antrinio apžvalgos radaro atsakiklių kodai (toliau-SSR kodai) ir Europos regiono oro navigacijos planas;

               (5)

               eismui padidėjus per pastarąjį dešimtmetį, piko metu turimų atskirųjų SSR kodų nuolat pritrūksta, todėl šiuo metu negalima užtikrinti orlaivių atpažinimo Europos oro erdvėje;

               (6)

               siekiant sumažinti bendrą poreikį skirti atskiruosius SSR kodus, nustatytoje bendro Europos dangaus oro erdvės dalyje turėtų būti suderintai diegiama galimybė pradėti naudoti antžeminei stočiai perduodamo orlaivio atpažinimo kodo funkciją orlaiviams atpažinti;

               (7)

               kad būtų optimizuotas atskirųjų SSR kodų prieinamumas, tie oro navigacijos paslaugų teikėjai, kurie neturės galimybės naudoti antžeminei stočiai perduodamo orlaivio atpažinimo kodo funkcijos, turėtų įdiegti geresnes ir suderintas automatinio SSR kodų skyrimo orlaiviams priemones;

               (8)

               kad nereikėtų naudoti atskirųjų SSR kodų bendrojo oro eismo orlaiviams, vykdantiems skrydžius pagal skrydžių pagal prietaisus taisykles, atpažinti, turėtų būti diegiama galimybė visoje bendro Europos dangaus oro erdvėje naudoti antžeminei stočiai perduodamo orlaivio atpažinimo kodo funkciją;

               (9)

               sumažinti poreikį skirti atskiruosius SSR kodus sumažėjimo naudojant antžeminei stočiai perduodamo orlaivio atpažinimo kodo funkciją geriausiai galima integruotai pradinio skrydžio plano apdorojimo sistemai nustatant skrydžius, kurie atitinka sutarto išskirtinio kodo skyrimo reikalavimus, ir oro navigacijos paslaugų teikėjams paskiriant sutartą išskirtinį kodą tiems skrydžiams, kai orlaivis sėkmingai atpažįstamas naudojant antžeminei stočiai perduodamo orlaivio atpažinimo kodo funkciją;

               (10)

               antžeminei stočiai perduodamo orlaivio atpažinimo kodo funkciją galima naudoti orlaiviams atpažinti tik tais atvejais, kai oro navigacijos paslaugų teikėjai įdiegia tinkamus apžvalgos jutiklius, apžvalgos duomenų apdorojimo ir skirstymo sistemos funkcijas, skrydžių duomenų apdorojimo sistemos funkcijas, orlaivio ir antžeminės stoties ryšio bei antžeminių stočių tarpusavio ryšio priemones, skrydžių vadovo monitoriaus funkcijas, nustato procedūras ir užtikrina darbuotojų mokymą;

               (11)

               faktinės oro navigacijos paslaugų teikėjų galimybės naudotis antžeminei stočiai perduodamo orlaivio atpažinimo kodo funkcija ir taip sumažinti pavienių SSR kodų skyrimo poreikį priklauso nuo to, ar orlaivyje yra antžeminei stočiai perduodamo orlaivio atpažinimo kodo funkcijos įranga, ar tų orlaivių maršrutai yra nenutrūkstamoje šią galimybę teikiančių sistemų aprėptyje, ir svarbiausio reikalavimo užtikrinti, kad skrydžiai būtų vykdomi veiksmingai ir saugiai;

               (12)

               kad būtų išvengta galimai klaidingo orlaivių atpažinimo, skrydžių vadovai turėtų būti įspėjami apie netyčinį to paties SSR kodo paskyrimą daugiau nei vienam orlaiviui;

               (13)

               vienodas specialių procedūrų taikymas bendro Europos dangaus oro erdvėje - lemiamas veiksnys užtikrinant sąveiką ir sklandžią veiklą;

               (14)

               visus įgyvendinant šį reglamentą atliekamus įrangos ir paslaugų pakeitimus valstybės narės turėtų nurodyti ICAO Europos oro navigacijos plane pagal įprastą pakeitimo procedūrą;

               (15)

               kaip nurodyta Reglamento (EB) Nr. 549/2004 1 straipsnio 2 dalyje, šis reglamentas neturėtų būti taikomas karinėms operacijoms ir mokymui;

               (16)

               siekiant išlaikyti arba pagerinti esamą veiklos saugos lygį, iš valstybių narių turėtų būti reikalaujama užtikrinti, kad suinteresuotosios šalys atliktų saugos vertinimą, kurį sudaro pavojaus nustatymo, rizikos vertinimo ir mažinimo procesai. Siekiant tuos procesus darniai įdiegti sistemose, kurioms taikomas šis reglamentas, kartu su visais sąveikos ir veikimo charakteristikų reikalavimais reikia nustatyti konkrečius saugos reikalavimus;

               (17)

               pagal Reglamentą (EB) Nr. 552/2004 sąveikos įgyvendinimo taisyklėse turėtų būti nustatytos specialios atitikties vertinimo procedūros, pagal kurias būtų vertinama sudedamųjų dalių atitiktis arba tinkamumas naudoti ir atliekama sistemų patikra;

               (18)

               tuo atveju, kai oro eismo paslaugas, visų pirma teikiamas bendrojo oro eismo orlaiviams, prižiūri kariškiai, dėl pirkimo apribojimų gali būti neįmanoma užtikrinti, kad būtų laikomasi šio reglamento;

               (19)

               šiame reglamente numatytos priemonės atitinka Bendro dangaus komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Dalykas
   Šiuo reglamentu nustatomi reikalavimai sistemoms, kurias naudojant teikiama apžvalgos informacija, tų sistemų sudedamosioms dalims ir susijusioms procedūroms siekiant užtikrinti vienareikšmišką ir nuolatinį orlaivių atpažinimą Europos oro eismo valdymo tinkle.
   2 straipsnis
   Taikymo sritis
   1.   Šis reglamentas taikomas apžvalgos paslaugų grandinei, kurią sudaro:

               a)

               orlaiviuose sumontuotos apžvalgos sistemų sudedamosios dalys ir su jomis susijusios procedūros;

               b)

               antžeminės apžvalgos sistemos, jų sudedamosios dalys ir susijusios procedūros;

               c)

               oro eismo paslaugų sistemos ir procedūros, visų pirma skrydžių duomenų apdorojimo sistemos, apžvalgos duomenų apdorojimo sistemos ir žmogaus ir įrangos sąsajos sistemos;

               d)

               apžvalgos duomenims skirstyti naudojamos antžeminių stočių tarpusavio ryšio bei orlaivio ir antžeminės stoties ryšio sistemos, jų sudedamosios dalys ir susijusios procedūros.

         2.   Šis reglamentas taikomas visiems bendrojo oro eismo orlaiviams, Europos Parlamento ir Tarybos reglamento (EB) Nr. 551/2004 (3) 1 straipsnio 3 dalyje nustatytoje oro erdvėje vykdantiems skrydžius pagal skrydžių pagal prietaisus taisykles.
   3 straipsnis
   Apibrėžtys
   Šiame reglamente vartojami Reglamento (EB) Nr. 549/2004 2 straipsnyje apibrėžti terminai.
   Kitų vartojamų terminų apibrėžtys:
   1)   orlaivio atpažinimo kodas– raidžių arba skaičių grupė ar jų derinys, kuris sutampa su orlaivio šaukiniu, naudojamu palaikant orlaivio ir antžeminės stoties ryšį, arba yra to šaukinio kodinis atitikmuo ir kuris naudojamas orlaiviui atpažinti antžeminėms stotims palaikant tarpusavio ryšį oro eismo paslaugoms teikti;
   2)   SSR kodas– vienas iš 4 096 antrinio apžvalgos radaro tapatybės kodų, kuriuos gali perduoti orlaivyje sumontuota apžvalgos sistemos sudedamoji dalis;
   3)   atskirasis SSR kodas– antrinio apžvalgos radaro keturių skaitmenų kodas, kurio du paskutiniai skaitmenys yra ne „00“;
   4)   antžeminei stočiai perduodamas orlaivio atpažinimo kodas– orlaivio atpažinimo kodas, orlaivyje sumontuotos apžvalgos sistemos dalies perduodamas antžeminei apžvalgos sistemos daliai;
   5)   išskirtinis kodas– individualus specialiosios paskirties SSR kodas;
   6)   skrydis per oro erdvę– skrydis, per kurį orlaivis iš gretimo sektoriaus įskrenda į nustatytą oro erdvę, ją perskrenda ir iš jos išskrenda į gretimą sektorių;
   7)   atvykstamasis skrydis– skrydis, per kurį orlaivis iš gretimo sektoriaus įskrenda į nustatytą oro erdvę, ja skrenda ir nutūpia joje esančiame aerodrome;
   8)   išvykstamasis skrydis– skrydis, kurį orlaivis pradeda nustatytoje oro erdvėje esančiame aerodrome, skrenda nustatyta oro erdve ir nutūpia joje esančiame aerodrome arba iš jos išskrenda į gretimą sektorių;
   9)   veiklos vykdytojas– asmuo, organizacija ar įmonė, naudojantys ar ketinantys naudoti vieną ar kelis orlaivius;
   10)   kodų paskyrų sąrašas– bendro SSR kodų paskirstymo valstybėms narėms ir oro eismo paslaugų tarnyboms dokumentas, dėl kurio susitaria valstybės narės ir kuris skelbiamas ICAO Europos regiono oro navigacijos plane;
   11)   sąveikioji apžvalgos grandinė– apžvalgos grandinė, kurioje apžvalgos duomenų elementams nustatyti reikalingos ir antžeminė, ir orlaivyje sumontuota dalys;
   12)   integruota pradinio skrydžio plano apdorojimo sistema– Europos oro eismo valdymo tinklo sistemos sudedamoji dalis, kuria centralizuotai teikiama skrydžių planų apdorojimo ir skirstymo paslauga, susijusi su skrydžių planų priėmimu, tvirtinimu ir skirstymu oro erdvėje, kuriai taikomas šis reglamentas.
   4 straipsnis
   Veikimo charakteristikų reikalavimai
   1.   Už oro eismo paslaugų I priede nustatytoje oro erdvėje teikimą atsakingos valstybės narės užtikrina, kad būtų įgyvendinta galimybė atpažinti orlaivius naudojant antžeminei stočiai perduodamą orlaivio atpažinimo kodą:

               a)

               bent 50 % visų skrydžių per nustatytą konkrečios valstybės narės oro erdvę ir

               b)

               bent 50 % bendro visų atvykstamųjų ir išvykstamųjų skrydžių, susijusių su nustatyta konkrečios valstybės narės oro erdve, skaičiaus.

         2.   Oro navigacijos paslaugų teikėjai užtikrina, kad ne vėliau kaip 2020 m. sausio 2 d. sąveikioji apžvalgos paslaugų grandinė būtų pajėgi atpažinti orlaivius naudodama antžeminei stočiai perduodamą orlaivio atpažinimo kodo funkciją.
   3.   Oro navigacijos paslaugų teikėjai, atpažįstantys orlaivius pagal antžeminei stočiai perduodamą orlaivio atpažinimo kodo funkciją užtikrina, kad būtų laikomasi II priede išdėstytų reikalavimų.
   4.   Oro navigacijos paslaugų teikėjai, už I priede nustatytos oro erdvės ribų atpažįstantys konkrečius orlaivius pagal atskiruosius SSR kodus, užtikrina, kad būtų laikomasi III priede išdėstytų reikalavimų.
   5.   Oro navigacijos paslaugų teikėjai užtikrina, kad:

               a)

               prireikus būtų diegiamos 2 straipsnio 1 dalies b, c ir d punktuose nurodytos sistemos siekiant užtikrinti atitiktį šio straipsnio 3 ir 4 dalyse išdėstytiems reikalavimams;

               b)

               prireikus būtų diegiamos 2 straipsnio 1 dalies b, c ir d punktuose nurodytos sistemos ar procedūros, kad skrydžių vadovai būtų įspėjami apie netyčinį to paties SSR kodo paskyrimą keliems orlaiviams.

         6.   Valstybės narės užtikrina, kad:

               a)

               II priedo 1 punkte nurodytai centralizuotai skrydžių planų apdorojimo ir paskirstymo tarnybai būtų deklaruotos oro erdvės dalys siekiant užtikrinti, kad būtų laikomasi šio straipsnio 1 ir 2 dalių ir šios dalies b punkto reikalavimų;

               b)

               integruota pradinio skrydžio plano apdorojimo sistema visiems susijusiems oro navigacijos paslaugų teikėjams pateikia informaciją apie skrydžius, atitinkančius c punkte nurodyto išskirtinio kodo naudojimo reikalavimus;

               c)

               visos valstybės narės, koordinuodamos veiksmus su trečiosiomis Europos šalimis, susitaria dėl vieno išskirtinio kodo, skiriamo tik tiems orlaiviams, kurie atpažįstami pagal antžeminei stočiai perduodamą orlaivio atpažinimo kodo funkciją.

         5 straipsnis
   Saugos reikalavimai
   1.   Valstybės narės užtikrina, kad prieš atlikdami bet kokius naudojamų 2 straipsnio 1 dalies b, c ir d punktuose nurodytų sistemų pakeitimus ar pradėdami diegti naujas sistemas, atitinkami subjektai atliktų saugos vertinimą, įskaitant pavojaus nustatymą, rizikos vertinimą ir mažinimą.
   2.   Atliekant 1 dalyje nurodytą vertinimą atsižvelgiama bent į IV priede išdėstytus reikalavimus.
   6 straipsnis
   Sudedamųjų dalių atitiktis arba tinkamumas naudoti
   Šio reglamento 2 straipsnio 1 dalyje nurodytų sistemų sudedamųjų dalių gamintojai arba Sąjungoje įsisteigę jų įgaliotieji atstovai, prieš parengdami Reglamento (EB) Nr. 552/2004 5 straipsnyje nurodytą sudedamosios dalies EB atitikties arba tinkamumo naudoti deklaraciją, įvertina tos sudedamosios dalies atitiktį arba tinkamumą naudoti pagal V priede išdėstytus reikalavimus.
   Tačiau sertifikavimo procesai, atitinkantys Europos Parlamento ir Tarybos reglamento (EB) Nr. 216/2008 (4) reikalavimus, laikomi priimtinomis sudedamųjų dalių atitikties vertinimo procedūromis, jei vykdant tuos procesus įrodoma atitiktis šiuo reglamentu nustatytiems taikomiems veikimo charakteristikų ir saugos reikalavimams.
   7 straipsnis
   Sistemų patikra
   1.   Oro navigacijos paslaugų teikėjai, galintys įrodyti arba įrodę, kad jie atitinka VI priede išdėstytas sąlygas, atlieka 2 straipsnio 1 dalies b, c ir d punktuose nurodytų sistemų patikrą pagal VII priedo A dalyje išdėstytus reikalavimus.
   2.   Oro navigacijos paslaugų teikėjai, negalintys įrodyti, kad jie atitinka VI priede išdėstytas sąlygas, 2 straipsnio 1 dalies b, c ir d punktuose nurodytų sistemų patikrai atlikti sudaro subrangos sutartį su paskelbtąja įstaiga. Patikra atliekama pagal VII priedo B dalyje išdėstytus reikalavimus.
   3.   Sertifikavimo procesai, atitinkantys Reglamento (EB) Nr. 216/2008 reikalavimus, laikomi priimtinomis sistemų patikros procedūromis, jei vykdant tuos procesus įrodoma atitiktis šiuo reglamentu nustatytiems veikimo charakteristikų ir saugos reikalavimams.
   8 straipsnis
   Papildomi reikalavimai oro navigacijos paslaugų teikėjams
   1.   Oro navigacijos paslaugų teikėjai užtikrina, kad visi atitinkami darbuotojai būtų deramai supažindinti su šiame reglamente išdėstytais reikalavimais ir kad jie būtų tinkamai išmokyti vykdyti savo pareigas.
   2.   Oro navigacijos paslaugų teikėjai:

               a)

               parengia ir tvarko veiklos vadovus, kuriuose pateikiami būtini nurodymai ir informacija, kad visi atitinkami darbuotojai galėtų taikyti šį reglamentą;

               b)

               užtikrina, kad a punkte nurodyti vadovai būtų prieinami ir nuolat atnaujinami ir kad juos atnaujinant ir platinant būtų taikomas tinkamas kokybės ir dokumentų konfigūracijos valdymas;

               c)

               užtikrina, kad darbo metodai ir veiklos procedūros atitiktų šį reglamentą.

         9 straipsnis
   Papildomi reikalavimai veiklos vykdytojams
   1.   Veiklos vykdytojai imasi reikiamų priemonių užtikrinti, kad su apžvalgos įranga dirbantys ir jos techninę priežiūrą vykdantys darbuotojai būtų deramai supažindinti su atitinkamomis šio reglamento nuostatomis ir tinkamai išmokyti vykdyti savo pareigas, o lakūno kabinoje būtų nurodymai, kaip naudotis ta įranga.
   2.   Veiklos vykdytojai imasi reikiamų priemonių užtikrinti, kad antžeminei stočiai perduodamo atpažinimo kodo funkcija prireikus būtų teikiama orlaiviui, kaip nustatyta 4 straipsnio 1 ir 2 dalyse.
   3.   Veiklos vykdytojai užtikrina, kad 4 dalyje nurodytas antžeminei stočiai perduodamo orlaivio atpažinimo kodo funkcijos nustatymas atitiktų Komisijos reglamento (EB) Nr. 1033/2006 (5) priedo 2 punkte nurodyto skrydžio plano 7 punkto.
   4.   Veiklos vykdytojai, naudojantys orlaivius, kuriuose yra galimybė skrydžio metu keisti 2 dalyje nurodytą antžeminei stočiai perduodamo orlaivio atpažinimo kodo funkciją, užtikrina, kad antžeminei stočiai perduodamo orlaivio atpažinimo kodo funkcija nebūtų keičiama skrydžio metu, nebent to pareikalautų oro navigacijos paslaugų teikėjas.
   10 straipsnis
   Papildomi reikalavimai valstybėms narėms
   Valstybės narės užtikrina, kad būtų laikomasi šio reglamento reikalavimų, įskaitant atitinkamos informacijos paskelbimą nacionaliniuose oro navigacijos informacijos leidiniuose.
   11 straipsnis
   Išimtys
   1.   Konkrečiu atveju, kai artėjimo tūpti zonoje oro eismo paslaugas teikia arba prižiūri kariškiai ir dėl pirkimo apribojimų negalima laikytis 4 straipsnio 2 dalies reikalavimų, valstybės narės ne vėliau kaip 2017 m. gruodžio 31 d. Komisijai praneša datą, nuo kurios bus laikomasi orlaivių atpažinimo naudojant antžeminei stočiai perduodamą orlaivio atpažinimo kodą reikalavimų; ta data turi būti ne vėlesnė kaip 2025 m. sausio 2 d.
   2.   Pasikonsultavusi su tinklo valdytoju, ne vėliau kaip 2018 m. gruodžio 31 d. Komisija gali persvarstyti išimtis, apie kurias pranešta pagal šio straipsnio 1 dalį, galinčias turėti didelį poveikį Europos oro eismo valdymo tinklui.
   12 straipsnis
   Įsigaliojimas ir taikymas
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   Jis taikomas nuo 2012 m. vasario 9 d.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2011 m. lapkričio 22 d.

            Komisijos vardu

            Pirmininkas

         José Manuel BARROSO

      (1)  OL L 96, 2004 3 31, p. 26.

      (2)  OL L 96, 2004 3 31, p. 1.

      (3)  OL L 96, 2004 3 31, p. 20.

      (4)  OL L 79, 2008 3 19, p. 1.

      (5)  OL L 186, 2006 7 7, p. 46.

      I PRIEDAS

         4 straipsnio 1 ir 4 dalyse nurodyta oro erdvė

      4 straipsnio 1 ir 4 dalyse nurodytai oro erdvei priskiriami šie skrydžių informacijos regionai (FIR) ir viršutiniai skrydžių informacijos regionai (UIR):

                  1)

                  Vienos FIR,

                  2)

                  Prahos FIR,

                  3)

                  Briuselio FIR ir UIR,

                  4)

                  Bordo, Bresto, Marselio, Paryžiaus ir Reimso FIR ir Prancūzijos UIR,

                  5)

                  Brėmeno, Langeno ir Miuncheno FIR ir Hanoverio ir Reino UIR,

                  6)

                  Atėnų FIR ir Elados UIR,

                  7)

                  Budapešto FIR,

                  8)

                  Brindisio FIR ir UIR, Milano FIR ir UIR ir Romos FIR ir UIR,

                  9)

                  Amsterdamo FIR,

                  10)

                  Bukarešto FIR.

      II PRIEDAS

         4 straipsnio 3 dalyje nurodyti veikimo charakteristikų reikalavimai

                  1.

                  Oro erdvės dalys, kuriose orlaiviai atpažįstami pagal antžeminei stočiai perduodamo orlaivio atpažinimo kodo funkciją, deklaruojamos centralizuotai skrydžių planų apdorojimo ir paskirstymo tarnybai, kad ši įtrauktų atitinkamą informaciją į integruotą pradinio skrydžio plano apdorojimo sistemą.

                  2.

                  Išskyrus atvejus, kai galioja viena iš 3 punkte nurodytų sąlygų, pagal 4 straipsnio 6 dalies c punktą nustatytas išskirtinis kodas paskiriamas išskrendančiam orlaiviui arba orlaiviui, kuriam pagal 6 punktą reikia pakeisti kodą, kai taikomos šios sąlygos:

                              a)

                              antžeminei stočiai perduodamas orlaivio atpažinimo kodas sutampa su atitinkamu įrašu to orlaivio skrydžio plane;

                              b)

                              integruota pradinio skrydžio plano apdorojimo sistema yra pranešusi, kad orlaivis atitinka išskirtinio kodo skyrimo reikalavimus.

                  3.

                  Išskirtinis kodas 2 punkte nurodytam orlaiviui neskiriamas, jei taikoma bent viena iš šių sąlygų:

                              a)

                              sugedus antžeminiam apžvalgos jutikliui oro navigacijos paslaugų teikėjas ėmėsi nenumatytais atvejais taikomų priemonių orlaiviams paskirti atskiruosius SSR kodus;

                              b)

                              dėl ypatingų nenumatytais atvejais kariškių taikomų priemonių oro navigacijos paslaugų teikėjai turi orlaiviams skirti atskiruosius SSR kodus;

                              c)

                              orlaivis, atitinkantis 4 straipsnio 6 dalies c punkte nustatytus išskirtinio kodo skyrimo reikalavimus, išskrenda iš 1 punkte nurodytos oro erdvės dalies ar yra kitaip nukreipiamas už jos ribų.

                  4.

                  Orlaiviams, kuriems 4 straipsnio 6 dalies c punkte nurodytas išskirtinis kodas nepaskirtas, skiriamas SSR kodas pagal valstybių narių sutartą ir su Europos trečiosiomis šalimis suderintą kodų paskyrų sąrašą.

                  5.

                  Paskyrus orlaiviui SSR kodą, kai tik įmanoma, patikrinama, ar lakūno nustatytas SSR kodas atitinka skrydžiui paskirtą kodą.

                  6.

                  Automatiškai tikrinama, ar kaimyninių valstybių oro navigacijos paslaugų teikėjų perduodamiems orlaiviams galima palikti pagal valstybių narių sutartą ir su Europos trečiosiomis šalimis suderintą kodų paskyrų sąrašą paskirtus SSR kodus.

                  7.

                  Su kaimyniniais oro navigacijos paslaugų teikėjais, kurie orlaivius atpažįsta naudodami atskiruosius SSR kodus, sudaromi oficialūs susitarimai, kuriuose nustatomi bent šie dalykai:

                              a)

                              kaimyniniai oro navigacijos paslaugų teikėjai įpareigojami perduoti orlaivį su patikrintu atskiruoju SSR kodu, paskirtu pagal valstybių narių sutartą ir su Europos trečiosiomis šalimis suderintą kodų paskyrų sąrašą;

                              b)

                              įpareigojimas priimančiąsias tarnybas informuoti apie visus pastebėtus orlaivyje sumontuotos apžvalgos sistemos dalies veikimo sutrikimus.

      III PRIEDAS

         4 straipsnio 4 dalyje nurodyti veikimo charakteristikų reikalavimai

      Atskiros sistemos, naudojamos SSR kodams skirti, turi šias funkcines galimybes:

                  a)

                  SSR kodai automatiškai skiriami orlaiviams pagal valstybių narių sutartą ir su Europos trečiosiomis šalimis suderintą kodų paskyrų sąrašą;

                  b)

                  tikrinama, ar kaimyninių valstybių oro navigacijos paslaugų teikėjų perduodamiems orlaiviams galima palikti pagal valstybių narių sutartą ir su Europos trečiosiomis šalimis suderintą kodų paskyrų sąrašą paskirtus SSR kodus;

                  c)

                  SSR kodai skirstomi į kategorijas, kad kodus būtų galima skirti diferencijuotai;

                  d)

                  skirtingų c punkte nurodytų kategorijų SSR kodai skiriami atsižvelgiant į skrydžio kryptį;

                  e)

                  tas pats SSR kodas skiriamas keliems tuo pačiu metu skirtingomis nesusikertančiomis kryptimis vykdomiems skrydžiams.

      IV PRIEDAS

         5 straipsnyje nurodyti reikalavimai

                  1.

                  Veikimo charakteristikų reikalavimai, nurodyti 4 straipsnio 3 ir 4 dalyse, 5 dalies b punkte ir 6 dalyje.

                  2.

                  Papildomi reikalavimai, nurodyti 9 straipsnio 1–4 dalyse.

      V PRIEDAS

         6 straipsnyje nurodyti sudedamųjų dalių atitikties arba tinkamumo naudoti vertinimo reikalavimai

                  1.

                  Tikrinant atitiktį įrodoma, kad bandymų sąlygomis naudojamos sudedamosios dalys atitinka šiuo reglamentu nustatytus atitikties arba tinkamumo naudoti reikalavimus.

                  2.

                  Gamintojas vadovauja vykdant atitikties vertinimo veiklą ir visų pirma:

                              a)

                              nustato tinkamas bandymų sąlygas;

                              b)

                              užtikrina, kad bandymų plane sudedamosios dalys būtų apibūdintos bandymo sąlygomis;

                              c)

                              tikrina, ar į bandymų planą įtraukti visi taikomi reikalavimai;

                              d)

                              užtikrina, kad techniniai dokumentai ir bandymų planas būtų nuoseklūs ir kokybiškai parengti;

                              e)

                              planuoja bandymų atlikimą, parenka darbuotojus, įrenginius ir bandymų stendo konstrukciją;

                              f)

                              atlieka bandymų plane numatytus patikrinimus ir bandymus;

                              g)

                              parengia raštišką patikrinimų ir bandymų rezultatų ataskaitą.

                  3.

                  Gamintojas užtikrina, kad 6 straipsnyje nurodytos sudedamosios dalys bandymo sąlygomis atitiktų taikomus šio reglamento reikalavimus.

                  4.

                  Sėkmingai užbaigęs atitikties arba tinkamumo naudoti vertinimą, gamintojas savo atsakomybe parengia EB atitikties arba tinkamumo naudoti deklaraciją, kurioje pagal Reglamento (EB) Nr. 552/2004 III priedo 3 punktą pirmiausiai nurodo, kuriuos taikomus šio reglamento reikalavimus atitinka sudedamoji dalis ir susijusias tos dalies naudojimo sąlygas.

      VI PRIEDAS

         7 straipsnio 1 ir 2 dalyse nurodytos sąlygos

                  1.

                  Oro navigacijos paslaugų teikėjas savo organizacijoje turi taikyti ataskaitų teikimo metodus, kurie padėtų užtikrinti ir įrodyti, kad patikros veikla vykdoma nešališkai ir nepriklausomai.

                  2.

                  Oro navigacijos paslaugų teikėjas turi užtikrinti, kad patikros procesuose dalyvaujantys darbuotojai savo pareigas vykdytų laikydamiesi griežčiausių profesinio sąžiningumo ir aukščiausios techninės kompetencijos reikalavimų, kad tikrinimų rezultatais suinteresuoti asmenys arba asmenų grupės jiems nedarytų įtakos ir neteiktų jokių paskatų, ypač finansinių, kurios galėtų turėti įtakos darbuotojų priimamiems sprendimams arba jų atliekamų patikrinimų rezultatams.

                  3.

                  Oro navigacijos paslaugų teikėjas turi užtikrinti, kad patikros procesuose dalyvaujantys darbuotojai galėtų naudotis įranga, reikalinga nustatytiems patikrinimams tinkamai atlikti.

                  4.

                  Oro navigacijos paslaugos teikėjas turi užtikrinti, kad patikros procesuose dalyvaujantys darbuotojai būtų įgiję reikiamą techninį ir profesinį pasirengimą, gerai išmanytų patikros, kurią tie darbuotojai turi atlikti, reikalavimus, turėtų pakankamos minėtų veiksmų patirties ir gebėtų parengti deklaracijas, įrašus ir ataskaitas, įrodančias, kad patikrinimai buvo atlikti.

                  5.

                  Oro navigacijos paslaugų teikėjas turi užtikrinti, kad patikros procesuose dalyvaujantys darbuotojai patikrinimus gebėtų atlikti nešališkai. Darbuotojų atlyginimas neturi priklausyti nuo atliktų patikrinimų skaičiaus ar tų patikrinimų rezultatų.

      VII PRIEDAS
      A   DALIS

         7 straipsnio 1 dalyje nurodyti sistemų patikros reikalavimai

                  1.

                  Atliekant 2 straipsnio 1 dalies b, c ir d punktuose nurodytų sistemų patikrą vertinimo sąlygomis, atitinkančiomis tų sistemų naudojimo sąlygas, įrodoma, kad jos atitinka šiuo reglamentu nustatytus veikimo charakteristikų ir saugos reikalavimus.

                  2.

                  2 straipsnio 1 dalies b, c ir d punktuose nurodytų sistemų patikra atliekama pagal atitinkamą ir pripažintą bandymų praktiką.

                  3.

                  Bandymų priemonės, kuriomis atliekama 2 straipsnio 1 dalies b, c ir d punktuose nurodytų sistemų patikra, turi turėti atitinkamas funkcijas.

                  4.

                  Atliekant 2 straipsnio 1 dalies b, c ir d punktuose nurodytų sistemų patikrą parengiama Reglamento (EB) Nr. 552/2004 IV priedo 3 punkte nurodyta techninė byla, kurioje turi būti šie elementai:

                              a)

                              įgyvendinimo aprašymas;

                              b)

                              prieš pradedant naudoti sistemą atliktų patikrinimų ir bandymų ataskaita.

                  5.

                  Oro navigacijos paslaugų teikėjas vadovauja vykdant patikros veiklą ir visų pirma:

                              a)

                              nustato tinkamas veikimo ir techninio vertinimo sąlygas, atitinkančias naudojimo sąlygas;

                              b)

                              patikrina, ar bandymų plane 2 straipsnio 1 dalies b, c ir d punktuose nurodytos sistemos apibūdintos veikimo ir techninio vertinimo sąlygomis;

                              c)

                              patikrina, ar bandymų plane atsižvelgta į visus taikomus šiuo reglamentu nustatytus, veikimo charakteristikų ir saugos reikalavimus;

                              d)

                              užtikrina, kad techniniai dokumentai ir bandymų planas būtų nuoseklūs ir kokybiškai parengti;

                              e)

                              suplanuoja bandymų atlikimą, parenka darbuotojus, įrenginius ir bandymų stendo konfigūraciją;

                              f)

                              atlieka bandymų plane numatytus patikrinimus ir bandymus;

                              g)

                              parengia raštišką patikrinimų ir bandymų rezultatų ataskaitą.

                  6.

                  Oro navigacijos paslaugų teikėjas užtikrina, kad 2 straipsnio 1 dalies b, c ir d punktuose nurodytos sistemos veikimo vertinimo sąlygomis atitiktų šiuo reglamentu nustatytus veikimo charakteristikų ir saugos reikalavimus.

                  7.

                  Sėkmingai užbaigęs atitikties patikrą, oro navigacijos paslaugų teikėjas parengia sistemų EB patikros deklaraciją ir, kaip reikalaujama Reglamento (EB) Nr. 552/2004 6 straipsnyje, kartu su technine byla pateikia ją nacionalinei priežiūros institucijai.

            B   DALIS

         7 straipsnio 2 dalyje nurodyti sistemų patikros reikalavimai

                  1.

                  Atliekant 2 straipsnio 1 dalies b, c ir d punktuose nurodytų sistemų patikrą vertinimo sąlygomis, atitinkančiomis tų sistemų naudojimo sąlygas, įrodoma, kad jos atitinka šiuo reglamentu nustatytus veikimo charakteristikų ir saugos reikalavimus.

                  2.

                  2 straipsnio 1 dalies b, c ir d punktuose nurodytų sistemų patikra atliekama pagal atitinkamą ir pripažintą bandymų praktiką.

                  3.

                  Bandymų priemonės, kuriomis atliekama 2 straipsnio 1 dalies b, c ir d punktuose nurodytų sistemų patikra, turi turėti atitinkamas funkcijas.

                  4.

                  Atliekant 2 straipsnio 1 dalies b, c ir d punktuose nurodytų sistemų patikrą parengiama Reglamento (EB) Nr. 552/2004 IV priedo 3 punkte nurodyta techninė byla, kurioje turi būti šie elementai:

                              a)

                              įgyvendinimo aprašymas;

                              b)

                              prieš pradedant naudoti sistemą atliktų patikrinimų ir bandymų ataskaita.

                  5.

                  Oro navigacijos paslaugų teikėjas nustato veikimo ir techninio vertinimo sąlygas, kurios atitinka naudojimo sąlygas, ir pasirūpina, kad patikrą atliktų paskelbtoji įstaiga.

                  6.

                  Paskelbtoji įstaiga vadovauja vykdant patikros veiklą ir visų pirma:

                              a)

                              patikrina, ar bandymų plane 2 straipsnio 1 dalies b, c ir d punktuose nurodytos sistemos apibūdintos veikimo ir techninio vertinimo sąlygomis;

                              b)

                              patikrina, ar bandymų plane atsižvelgta į visus taikomus šiuo reglamentu nustatytus veikimo charakteristikų ir saugos reikalavimus;

                              c)

                              užtikrina, kad techniniai dokumentai ir bandymų planas būtų nuoseklūs ir kokybiškai parengti;

                              d)

                              suplanuoja bandymų atlikimą, parenka darbuotojus, įrenginius ir bandymų stendo konfigūraciją;

                              e)

                              atlieka bandymų plane numatytus patikrinimus ir bandymus;

                              f)

                              parengia raštišką patikrinimų ir bandymų rezultatų ataskaitą.

                  7.

                  Paskelbtoji įstaiga užtikrina, kad 2 straipsnio 1 dalies b, c ir d punktuose nurodytos sistemos veikimo vertinimo sąlygomis atitiktų šiuo reglamentu nustatytus veikimo charakteristikų ir saugos reikalavimus.

                  8.

                  Sėkmingai užbaigusi patikrinimo užduotis, paskelbtoji įstaiga parengia su atliktomis užduotimis susijusį atitikties sertifikatą.

                  9.

                  Tada oro navigacijos paslaugų teikėjas parengia EB sistemos patikros deklaraciją ir, kaip reikalaujama Reglamento (EB) Nr. 552/2004 6 straipsnyje, kartu su technine byla pateikia ją nacionalinei priežiūros institucijai.